पाल्पाली लिजेन्ड्स विजयी
पाल्पाली लिजेन्ड्सको जितसँगै शुक्रबार तिलोत्तमा प्रिमियर लिगको तेस्रो संस्करण सुरु भएको छ । उद्घाटन खेलमा पाल्पालीले सुपर ११ भैरहव्लााई ४ विकेटले हरायो । नवजीवन खेल मैदानमा टस हारेर ब्याटिङ निम्तो पाएको भैरहवाले सबै विकेट गुमाई १ सय ३६ रन बनायो । जितनिम्ति १ सय ३७ रनको लक्ष्य पाएका पाल्पालीले ६ विकेट गुमाएर त्यसलाई पार गरेको थियो । 
रूपन्देही — पाल्पाली लिजेन्ड्सको जितसँगै शुक्रबार तिलोत्तमा प्रिमियर लिगको तेस्रो संस्करण सुरु भएको छ । उद्घाटन खेलमा पाल्पालीले सुपर ११ भैरहव्लााई ४ विकेटले हरायो । नवजीवन खेल मैदानमा टस हारेर ब्याटिङ निम्तो पाएको भैरहवाले सबै विकेट गुमाई १ सय ३६ रन बनायो । जितनिम्ति १ सय ३७ रनको लक्ष्य पाएका पाल्पालीले ६ विकेट गुमाएर त्यसलाई पार गरेको थियो । टोलीको जितमा सुवेन्दु पाण्डेले १४ बलमा ३२ र विक्रम सोबले ३६ बलमा ४८ रनको योगदान दिएका थिए । विक्रम म्यान अफ द म्याच घोषित भए । आइतबार तिनाउ टाइटन्सले रेन्बो ज्ञानोदय गोल्डेन्स तथा सियारी राइनोजले पाल्पाली लिजेन्डससँग खेल्नेछन् ।सर्वोत्तम सिमेन्ट टीपीएल–३ मा १० टिम सहभागीे छन् । विजेताले ४ लाख र उपविजेताले २ लाख रुपैयाँ पुरस्कार पाउने छन् ।